شەفەق نیوز/ شەلال فندی وەڕیۆبەر ناحیەی
دەرکار، ئمڕوو سێشەممە، خەوەردا ک چەن ناوچەیگ لە پارێزگای دهۆک کەفتە وەر
تووپواران لە لایەن تورکیا.
فندی ئەرا ئاژانس شەفەق نیوز وت: شەوەکی
ئمڕوو، تووپەیل تورکیا  دانە ناوچەیلیگ لە
کویەیل خامتیر وهەمیش ئەشکەفت گەشتیاری بەهیری لە باکوور ناحیەگە.
وەڕێوبەر ناحیەی دەرکار وتیش: تا نزیکەی
یەک ساعەت تووپوارانەگە وەردەوامبوی، و ٢٥ گولەی تووپ وەشیا.
و ئاماژە کرد ک تووپوارانەگە زەنجیرەی
کویەی خامتیر و دەورگرد ئەشکەفت بەهیری کردە ئامانج، و وتیش؛ زەردەیلیگ دارایی وە
دالیەو باخەیل کشاورزەگان نەڕەسی و زەخمداربوین نەوی.
